cyanic-selkie/wikianc huggingface dataset:
อเวโลแอร์ไลน์
ฝูงบินในอดีต
คาสิโนเอกซ์เพรสแอร์ไลน์ และ เอ็กซ์ตราแอร์เวย์ (สายการบินรุ่นเก่าของอเวโลแอร์ไลน์) เคยให้บริการเครื่องบินต่อไปนี้:
การคลอดลำบาก
การคลอดลำบาก (Dystocia) เป็นความผิดปกติของการคลอดหรือการเจ็บครรภ์ที่ช้าหรือยากกว่าปกติ ประมาณการณ์ว่าทุก 1 ใน 5 ของการเจ็บครรภ์คลอดเป็นการคลอดลำบาก ภาวะนี้อาจเกิดจากการทำงานไม่สัมพันธ์กันของกล้ามเนื้อมดลูก ทารกอยู่ในท่าหรือส่วนนำที่ผิดปกติ สัดส่วนของศีรษะทารกและเชิงกรานมารดาไม่ได้สัดส่วนกัน หรือที่พบน้อยมากคือเนื้องอกของทารกในครรภ์ขนาดใหญ่เช่นเนื้องอกวิรูปบริเวณก้นกบร่วมกระเบนเหน็บ (sacrococcygeal teratoma)
ออกซีโทซิน (Oxytocin) มักใช้เป็นยาเพื่อแก้ไขการทำงานไม่สัมพันธ์กันของกล้ามเนื้อมดลูก อย่างไรก็ตามการตั้งครรภ์ที่มีภาวะแทรกซ้อนอย่างการคลอดลำบากมักจบลงด้วยการใช้อุปกรณ์ช่วยคลอดเช่นคีม เครื่องดูดสุญญากาศ หรือการผ่าท้องทำคลอด ภาวะแทรกซ้อนที่อาจพบได้ในการคลอดลำบากได้แก่ทารกเสียชีวิต การกดการหายใจของทารก โรคสมองขาดเลือด (Hypoxic Ischaemic Encephalopathy; HIE) และเส้นประสาทในข่ายประสาทแขนบาดเจ็บ ภาวะที่สัมพันธ์กับการเพิ่มความเสี่ยงของการคลอดลำบากคือ ระยะห่างระหว่างการตั้งครรภ์แต่ละครั้งยาวนานผิดปกติ (prolonged interval between pregnancies), หญิงมีครรภ์แรก, และการตั้งครรภ์แฝด
อ้างอิง
Taglio cesareo
อินฟันตาอลิเซีย ดัชเชสแห่งกาลาเบรีย
เจ้าหญิงอลิเซียแห่งบูร์บง-ปาร์มา (Alicia Maria Teresa Francesca Luisa Pia Anna Valeria; 13 พฤศจิกายน ค.ศ. 1917 – 28 มีนาคม ค.ศ. 2017) เป็นอินฟันตาแห่งสเปน สมาชิกแห่งราชวงศ์บูร์บง-ปาร์มา พระองค์กลายเป็นดัชเชสแห่งกาลาเบรียผ่านพิธีอภิเษกสมรสกับอินฟันเตอัลฟอนโซ ดยุกแห่งกาลาเบรีย พระองค์ทรงประกอบพระราชกรณียกิจเป็นครั้งคราวให้กับพระมหากษัตริย์สเปน หลังอภิเษกสมรสแล้ว พระองค์กลายเป็นครึ่งพระปิตุจฉาฝ่ายพระราชมารดาของสมเด็จพระราชาธิบดีฆวน การ์โลสที่ 1 แห่งสเปน พระองค์เป็นอินฟันตาแห่งสเปนที่มีพระชนม์ชีพนานที่สุด
พระประวัติ
เจ้าหญิงอลิเซียแห่งบูร์บง-ปาร์มา ประสูติเมื่อวันที่ 13 พฤศจิกายน ค.ศ. 1917 ณ เวียนนา จักรวรรดิออสเตรีย-ฮังการี เป็นพระธิดาใน เอเลีย ดยุกแห่งปาร์มา และ อาร์ชดัชเชสมารีอา อันนาแห่งออสเตรีย เป็นพระนัดดาในโรแบร์โตที่ 1 ดยุกแห่งปาร์มา พระญาติชั้นที่ 1 ในพระเจ้าซาร์บอริสที่ 3 แห่งบัลแกเรีย แกรนด์ดยุกฌ็องแห่งลักเซมเบิร์ก อ็อทโท มกุฎราชกุมารแห่งออสเตรีย และสมเด็จพระราชินีอานาแห่งโรมาเนีย
เสกสมรส
พระองค์เสกสมรสกับเจ้าชายอัลฟอนโซแห่งบูร์บง-ซิซิลีทั้งสอง อินฟันเตแห่งสเปน พระภาคิไนยในพระเจ้าอัลฟอนโซที่ 13 แห่งสเปน เมื่อวันที่ 16 เมษายน ค.ศ. 1936 ณโบสถ์มีโนรีเทินเคเชอ ในเวียนนา ซึ่งพระองค์ทรงมีพระชันษา 19 ชันษาและพระสวามีมีพระชันษา 35 ชันษา โดยทรงมีพระธิดาและพระโอรสดังนี้
เมื่อทรงเสกสมรสแล้วนั้น ทรงดำรงพระองค์ในฐานะพระราชวงศ์สเปน ทรงเป็นที่น่ายกย่องและนับถือในพระราชวงศ์และประชาชนชาวสเปน
พระชนม์ชีพช่วงหลัง
หลังจากพระสวามีสิ้นพระชนม์ใน ค.ศ. 1964 พระองค์สนับสนุนให้พระโอรสอ้างสิทธิในตำแหน่ง "ดยุกแห่งกาลาเบรีย" และประมุขแห่งราชวงศ์บูร์บง-ซิซิลีทั้งสอง เธอมีพระชันษาก่อนพระโอรส 2 พรรษา ถึงแม้ว่าพระองค์ไม่ได้อ้าง "สิทธิ" ของตน บางคนยังถือว่าพระองค์เป็นพระราชินีตามกฎหมายแห่งนาวาร์
พระองค์สิ้นพระชนม์เมื่อวันที่ 28 มีนาคม ค.ศ. 2017 ที่มาดริด ประเทศสเปน ด้วยพระชันษา 99 ชันษา สมเด็จพระราชาธิบดีเฟลิเปที่ 6ทรงมีพระกระแสรับสั่งให้ราชองครักษ์เฝ้าโลงพระศพของพระองค์ ในฐานะอินฟันตาแห่งสเปน พระองค์มีสิทธิที่จะฝังในปูชนียสถานของเจ้าชายที่เอลเอสโกเรียล แต่ตามพระประสงค์ของพระองค์ พระศพของพระองค์จึงฝังที่ชนียสถานของราชวงศ์บูร์บง-ปาร์มาที่ออสเตรีย สมเด็จพระราชาธิบดีเฟลิเปที่ 6 และสมเด็จพระราชินีเลติเซีย อดีตสมเด็จพระราชาธิบดีฆวน การ์โลสและสมเด็จพระราชินีโซเฟียเสด็จเยี่ยมพระศพที่เอลเอสโกเรียล
อ้างอิง
19172017
ยูฟ่าแชมเปียนส์ลีก ฤดูกาล 2013–14 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่าแชมเปียนส์ลีก ฤดูกาล 2013–14 เริ่มแข่งขันในวันที่ 18 กุมภาพันธ์ พ.ศ. 2557 (ค.ศ. 2014) จนถึงวันที่ 24 พฤษภาคม พ.ศ. 2557 (ค.ศ. 2014) ซึ่งเป็นรอบชิงชนะเลิศ โดยแข่งขันกันที่อิสตาจีอูดาลูซในกรุงลิสบอน ประเทศโปรตุเกส
กำหนดการ
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์
การแข่งขัน
รอบแพ้คัดออกหรือรอบน็อกเอาต์นี้มีทั้งหมด 16 ทีมที่ผ่านเข้ารอบมาจากรอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
รอบ 16 ทีมสุดท้าย
โดยจะมีพิธีการจับสลากประกบคู่ในวันที่ 16 ธันวาคม ค.ศ. 2013. รอบ 16 ทีมสุดท้าย นัดแรก จะลงทำการแข่งขันระหว่างวันที่ 18, 19, 25 และ 26 กุมภาพันธ์ 2014, และรอบ 16 ทีมสุดท้าย นัดที่ 2 จะลงทำการแข่งขันระหว่างวันที่ 11, 12, 18 และ 19 มีนาคม 2014.
นัดแรก
<div id="แมนเชสเตอร์ซิตี พบ บาร์เซโลนา">
<div id="ไบเออร์เลเวอร์คูเซิน พบ ปารี แซ็ง-แฌร์แม็ง">
<div id="อาร์เซนอล พบ บาเยิร์นมิวนิก">
<div id="เซนิตเซนต์ปีเตอร์สเบิร์ก พบ โบรุสซีอาดอร์ทมุนท์">
<div id="โอลิมเปียกอส พบ แมนเชสเตอร์ยูไนเต็ด">
<div id="กาลาตาซาราย พบ เชลซี">
<div id="ชัลเคอ 04 พบ เรอัลมาดริด">
นัดที่สอง
<div id="อัตเลติโกเดมาดริด พบ มิลาน"> อัตเลติโกเดมาดริด ผ่านเข้ารอบด้วยสกอร์รวม 5–1.
<div id="บาเยิร์นมิวนิก พบ อาร์เซนอล"> บาเยิร์นมิวนิก ผ่านเข้ารอบด้วยสกอร์รวม 3–1.
<div id="บาร์เซโลนา พบ แมนเชสเตอร์ซิตี"> บาร์เซโลนา ผ่านเข้ารอบด้วยสกอร์รวม 4–1.
<div id="ปารี แซ็ง-แฌร์แม็ง พบ ไบเออร์เลเวอร์คูเซิน"> ปารี แซ็ง-แฌร์แม็ง ผ่านเข้ารอบด้วยสกอร์รวม 6–1.
<div id="เชลซี พบ กาลาตาซาราย"> เชลซี ผ่านเข้ารอบด้วยสกอร์รวม 3–1.
<div id="แมนเชสเตอร์ยูไนเต็ด พบ โอลิมเปียกอส"> แมนเชสเตอร์ยูไนเต็ด ผ่านเข้ารอบด้วยสกอร์รวม 3–2.
<div id="โบรุสซีอาดอร์ทมุนท์ พบ เซนิตเซนต์ปีเตอร์สเบิร์ก"> โบรุสซีอาดอร์ทมุนท์ ผ่านเข้ารอบด้วยสกอร์รวม 5–4.
รอบ 8 ทีมสุดท้าย
การจับสลากประกบคู่รอบ 8 ทีมสุดท้ายมีขึ้นในวันที่ 21 มีนาคม ค.ศ. 2014. รอบ 8 ทีมสุดท้าย นัดแรก จะลงทำการแข่งขันระหว่างวันที่ 1 และ 2 เมษายน ค.ศ. 2014, และรอบ 8 ทีมสุดท้าย นัดที่ 2 จะลงทำการแข่งขันระหว่างวันที่ 8 และ 9 เมษายน 2014.
นัดแรก
<div id="บาร์เซโลนา พบ อัตเลติโกเดมาดริด">
<div id="แมนเชสเตอร์ยูไนเต็ด พบ บาเยิร์นมิวนิก">
<div id="เรอัลมาดริด พบ โบรุสซีอาดอร์ทมุนท์">
นัดที่สอง
<div id="อัตเลติโกเดมาดริด พบ บาร์เซโลนา"> อัตเลติโกเดมาดริด ผ่านเข้ารอบด้วยสกอร์รวม 2–1.
<div id="บาเยิร์นมิวนิก พบ แมนเชสเตอร์ยูไนเต็ด"> บาเยิร์นมิวนิก ผ่านเข้ารอบด้วยสกอร์รวม 4–2.
รอบรองชนะเลิศ
การจับสลากประกบคู่รอบรองชนะเลิศมีขึ้นในวันที่ 11 เมษายน ค.ศ. 2014. รอบรองชนะเลิศ นัดแรก จะลงทำการแข่งขันระหว่างวันที่ 22 และ 23 เมษายน 2014, และรอบรองชนะเลิศ นัดที่ 2 จะลงทำการแข่งขันระหว่างวันที่ 29 และ 30 เมษายน 2014.
นัดที่สอง
<div id="บาเยิร์นมิวนิก พบ เรอัลมาดริด"> เรอัลมาดริด ผ่านเข้ารอบด้วยสกอร์รวม 5–0.
<div id="เชลซี พบ อัตเลติโกเดมาดริด"> อัตเลติโกเดมาดริด ผ่านเข้ารอบด้วยสกอร์รวม 3–1.
กามัง
กามัง เป็นศัพท์ภาษาญี่ปุ่น อันมีต้นกำเนิดจากศาสนาพุทธนิกายเซน ซึ่งหมายถึง "ซึ่งอดทนในสิ่งที่เหลือทน ด้วยขันติและความสง่างาม" คำดังกล่าวมักแปลว่า "ความมานะอุตสาหะ" หรือ "ขันติ" ส่วนศัพท์ที่เกี่ยวข้อง กามันซูโยอิ  คำประสมซึ่งรวมกับคำว่า สึโยอิ (เข้มแข็ง) หมายถึง "ได้รับความทุกข์ทรมานจากสิ่งที่เหลือทน" หรือมีระดับความอดทนประเภทไม่ยินดียินร้ายสูง
กามังได้รับการอธิบายไว้หลากหลายตั้งแต่เป็น "กฎ" "คุณธรรม" "อุปนิสัย" หรือ "คุณสมบัติ" เป็นต้น หมายความว่า ทำสิ่งที่ดีที่สุดในช่วงเวลาทุกข์ยาก และคงการควบคุมตนเองและระเบียบวินัยไว้  กามังเป็นคำสอนของนิกายเซน
การวิเคราะห์
กามังเป็นคำที่คาดว่าใช้แก่ชาวอเมริกันเชื้อสายญี่ปุ่นและอื่น ๆ ที่ถูกคุมขังอยู่ในค่ายกักกันของสหรัฐอเมริการะหว่างสงครามโลกครั้งที่สอง และผู้ที่ได้รับผลกระทบจากแผ่นดินไหวและคลื่นสึนามิในโทโฮกุ พ.ศ. 2554 ทางตอนเหนือของญี่ปุ่น บางครั้ง คำว่า "กามัง" ถูกเข้าใจผิดไปว่าเป็นพฤติกรรมที่คิดถึงแต่ตัวเอง หรือขาดความแน่วแน่หรือขาดความริเริ่ม มากกว่าการแสดงความเข้มแข็งขณะเผชิญกับความทุกข์ยากหรือความเจ็บปวดทรมาน กามังเป็นรูปแบบที่ไม่แสดงออกและมุ่งเน้นการอดทนและไม่ปริปากบ่นในฐานะที่เป็นส่วนหนึ่งของกระบวนการที่ผู้คนจะร่วมกันบรรลุเป้าประสงค์ของพวกเขา
หลังแผ่นดินไหวและคลื่นสึนามิในโทโฮกุ พ.ศ. 2554 ความสามารถในการกลับฟื้นคืน ความมีอารยะ การไร้ซึ่งเหตุจี้ปล้น และความสามารถของชาวญี่ปุ่นในการช่วยเหลือกันและกันถูกเชื่อมโยงกับจิตวิญญาณกามังอย่างกว้างขวาง คนงานราว 50–70 คนซึ่งยังรั้งอยู่ที่โรงไฟฟ้านิวเคลียร์ฟูกูชิมะแห่งที่หนึ่งที่ได้รับความเสียหายและปลดปล่อยกัมมันตภาพรังสีออกมา แม้จะมีอันตรายร้ายแรงนั้น ถูกนับว่าเป็นกามังเช่นเดียวกัน
วิโรจน์ ตั้งวาณิชย์
วิโรจน์ ตั้งวาณิชย์ เป็นอาจารย์ ดาราและอดีตนักกิจกรรมชาวไทย ในวัยหนุ่มเข้าร่วมกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา เป็นหนึ่งในผู้ร่วมแสดงละครล้อการเมืองที่ถูกกล่าวหาว่าหมิ่นพระบรมเดชานุภาพ เขาถูกจำคุกสองปีก่อนได้รับการปล่อยตัวในปี 2521 ต่อมาเป็นอาจารย์สอนเกี่ยวกับจีน ก่อนเป็นดาราและพิธีกรในเวลาต่อมา
ประวัติ
วิโรจน์ ตั้งวาณิชย์ เป็นคนไทยเชื้อสายจีนแซ่ตั้ง จบการมัธยมศึกษาจากโรงเรียนวัดราชาธิวาส จบการศึกษามหาวิทยาลัยจากคณะศิลปศาสตร์ มหาวิทยาลัยธรรมศาสตร์ (เอกประวัติศาสตร์) ระหว่างที่ศึกษาอยู่นั้นเคยเข้าร่วมการเคลื่อนไหวกับขบวนการนักศึกษาในเหตุการณ์ 14 ตุลา และเหตุการณ์ 6 ตุลา โดยเฉพาะอย่างยิ่งในเหตุการณ์ 6 ตุลา เมื่อปี พ.ศ. 2519 วิโรจน์คือ 1 ใน 2 นักศึกษาที่แสดงละครล้อการเมืองที่ต่อมาถูกกล่าวหาว่าหมิ่นพระบรมเดชานุภาพ (อีก 1 คนนั้นคือ อภินันท์ บัวหภักดี) ซึ่งเป็นหนึ่งในสาเหตุที่ทำให้เกิดเหตุการณ์สังหารหมู่ต่อมา
หลังจากเหตุการณ์นี้ได้ถูกจองจำในเรือนจำถึง 2 ปี จนกระทั่งในปี พ.ศ. 2521 จึงได้รับพระราชทานอภัยโทษออกมาสู่อิสรภาพ จากนั้นจึงเดินทางไปภาคใต้ หาเลี้ยงชีพด้วยการร้องเพลงในสถานบันเทิงต่าง ๆ ก่อนที่ในปี พ.ศ. 2526 จะเดินทางไปศึกษาต่อในระดับปริญญาโทด้านภาษาจีน ที่มหาวิทยาลัยปักกิ่ง กรุงปักกิ่ง ประเทศจีน โดยใช้เวลาศึกษาอยู่นาน 5 ปี
วิโรจน์ เป็นที่รู้จักอย่างกว้างขวางครั้งแรกจากการเป็นพิธีกรภาคสนามจากรายการ ตามไปดู ทางช่อง 9
นอกจากนี้แล้ว ยังเป็นนักแสดงในบทประกอบจากภาพยนตร์และละครเรื่องต่าง ๆ อาทิ หงส์เหนือมังกร พ.ศ. 2543, สุริโยไท พ.ศ. 2544, มังกรเดียวดาย (ภาคต่อหงส์เหนือมังกร) พ.ศ. 2547, หมวยอินเตอร์ พ.ศ. 2551,  มงกุฎดอกส้ม พ.ศ. 2554, หงส์เหนือมังกร พ.ศ. 2560 และในการถ่ายทอดพิธีเปิดและพิธีปิดโอลิมปิกฤดูร้อน 2008 ที่ทางโทรทัศน์รวมการเฉพาะกิจแห่งประเทศไทย (ทีวีพูล) เป็นผู้ถ่ายทอดสัญญาณในประเทศไทย ก็รับหน้าที่ผู้บรรยายร่วมด้วย
งานการเมือง
เคยเป็นผู้สมัครรับเลือกตั้งสมาชิกวุฒิสภา ในพื้นที่กรุงเทพมหานคร ในการเลือกตั้งเมื่อวันที่ 19 เมษายน พ.ศ. 2549 แต่ไม่ได้รับการเลือกตั้ง เพราะได้รับการเลือกมาป็นลำดับที่ 27 ได้คะแนน 11,438 คะแนน
ในการเลือกตั้ง พ.ศ. 2554 ได้ลงสมัคร ส.ส.ในระบบบัญชีรายชื่อสังกัดพรรคชาติไทยพัฒนา ลำดับที่ 9
เป็นผู้ร่วมก่อตั้งและเป็นนายกสมาคมฟ้าสีรุ้งแห่งประเทศไทย ซึ่งเป็นองค์กรที่จดทะเบียนถูกต้องตามกฎหมายไทยแห่งแรกที่ทำงานเรื่องความหลากหลายทางเพศ
ประเทศบรูไน
บรูไน (Brunei) หรือ เนอการาบรูไนดารุสซาลาม (Negara Brunei Darussalam, ยาวี: نڬارا بروني دارالسلام, แปลว่า ประเทศบรูไนนครรัฐแห่งสันติภาพ) เป็นรัฐเอกราชบนเกาะบอร์เนียวในภูมิภาคเอเชียตะวันออกเฉียงใต้ ชายฝั่งทางด้านเหนือจรดทะเลจีนใต้ พรมแดนทางบกที่เหลือจากนั้นถูกล้อมรอบด้วยรัฐซาราวักของมาเลเซียตะวันออก บรูไนเป็นประเทศเดียวที่มีพื้นที่ทั้งหมดอยู่บนเกาะบอร์เนียว ส่วนพื้นที่ที่เหลือของเกาะถูกแบ่งเป็นของประเทศมาเลเซียและอินโดนีเซีย ประเทศบรูไนมีประชากรประมาณ คนใน
ประเทศบรูไนเจริญถึงขีดสุดในสมัยสุลต่านโบลเกียห์ที่ปกครองจักรวรรดิบรูไนช่วง พ.ศ. 2028 - 2071 โดยกล่าวกันว่าสามารถควบคุมพื้นที่ส่วนใหญ่ของเกาะบอร์เนียวได้ อาทิพื้นที่ในปัจจุบันของรัฐซาราวัก รัฐซาบะฮ์ กลุ่มเกาะซูลูทางตะวันออกเฉียงเหนือของเกาะบอร์เนียว มะนิลาและหมู่เกาะที่อยู่ทางตะวันตกเฉียงเหนือของเกาะบอร์เนียว ต่อมาใน พ.ศ. 2064 เฟอร์ดินานด์ มาเจลลันมาพบกับบรูไน และใน พ.ศ. 2121 บรูไนต่อสู้กับสเปนในสงครามกัสติเลียน
บรูไนเป็นประเทศผู้ส่งออกน้ำมันเป็นสินค้าหลัก (ปริมาณการผลิตน้ำมันประมาณ 180,000 บาร์เรล/วัน)
ภูมิศาสตร์
ประเทศบรูไนประกอบด้วย 2 ส่วนที่ไม่ติดกันคือด้านตะวันตกและด้านตะวันออกโดยที่ประชากรร้อยละ 97 อาศัยอยู่ในส่วนด้านตะวันตก และมีประชากรเพียงประมาณ 10,000 คนที่อาศัยอยู่ในด้านตะวันออก ซึ่งมีภูเขาเป็นจำนวนมาก และเป็นที่ตั้งของเขตเติมบูรง เมืองหลัก ๆ ของบรูไนคือเมืองหลวงบันดาร์เซอรีเบอกาวัน เมืองท่ามัวรา และเซอเรีย
ภูมิอากาศในบรูไนเป็นภูมิอากาศเขตร้อน มีอุณหภูมิสูง ความชื้นสูง และ ฝนตกมาก
ประวัติศาสตร์
บรูไนเป็นที่รู้จักและมีอำนาจมากในช่วงคริสต์ศตวรรษที่ 14 ถึงคริสต์ศตวรรษที่ 16 โดยมีอาณาเขตครอบครองส่วนใหญ่ของเกาะบอร์เนียวและส่วนหนึ่งของหมู่เกาะซูลู มีชื่อเสียงทางการค้า สินค้าส่งออกที่สำคัญในสมัยนั้น ได้แก่ การบูร พริกไทย และทองคำ
หลังจากนั้นบรูไนเสียดินแดนและเสื่อมอำนาจลงเนื่องจากสเปน และเนเธอร์แลนด์ได้แผ่อำนาจเข้ามา
จนถึงสมัยคริสต์ศตวรรษที่ 19 ในปี พ.ศ. 2431 (ค.ศ. 1888) ด้วยความวิตกว่าจะต้องเสียดินแดนต่อไปอีก บรูไนจึงได้ยินยอมเข้าอยู่ภายใต้อารักขาของอังกฤษ และต่อมาในปี พ.ศ. 2449 (ค.ศ. 1906) บรูไนได้ลงนามในสนธิสัญญายินยอมอยู่เป็นรัฐในอารักขาของอังกฤษอย่างเต็มรูปแบบ
ในปี พ.ศ. 2472 (ค.ศ. 1929) บรูไนสำรวจพบน้ำมันและแก๊สธรรมชาติที่เมืองเซรีอา ทำให้บรูไนมีฐานะมั่งคั่งในเวลาต่อมา
ในปี พ.ศ. 2505 (ค.ศ. 1962) ได้มีการเลือกตั้ง ซึ่งพรรคประชาชนบอร์เนียว (Borneo People’s Party) ได้รับชัยชนะอย่างท่วมท้น แต่ถูกกีดกันไม่ให้จัดตั้งรัฐบาล ต่อมาจึงได้ยึดอำนาจจากสุลต่าน แต่สุลต่านทรงได้รับความช่วยเหลือจากกองทหารกูรข่าที่กองทัพบกอังกฤษส่งมาจากสิงคโปร์ หลังจากนั้นได้มีการประกาศภาวะฉุกเฉิน และต่ออายุทุก ๆ 2 ปี เรื่อยมาจนถึงปัจจุบัน
หลังจากที่อยู่ภายใต้อารักขาของอังกฤษมาถึง 95 ปี บรูไนก็ได้รับเอกราชเมื่อวันที่ 1 มกราคม พ.ศ. 2527 (ค.ศ. 1984)
การเมืองการปกครอง
รัฐธรรมนูญปัจจุบันซึ่งแก้ไขล่าสุดเมื่อ 1 มกราคม พ.ศ. 2527 กำหนดให้สุลต่านทรงเป็นอธิปัตย์ คือเป็นทั้งประมุข นายกรัฐมนตรี และรัฐมนตรีว่าการกระทรวงกลาโหม นายกรัฐมนตรีจะต้องเป็นชาวบรูไนเชื้อสายมลายูตั้งแต่กำเนิด และจะต้องเป็นมุสลิมนิกายซุนนี นอกจากนี้ บรูไนไม่มีสภาที่ได้รับเลือกจากประชาชน
นโยบายหลักของบรูไน ได้แก่การสร้างความเป็นปึกแผ่นภายในชาติ และดำรงความเป็นอิสระของประเทศ ทั้งนี้ บรูไนมีที่ตั้งที่ถูกโอบล้อมโดยมาเลเซีย และมีอินโดนีเซียซึ่งเป็นประเทศมุสลิมขนาดใหญ่อยู่ทางใต้ บรูไนมีความสัมพันธ์ใกล้ชิดกับสิงคโปร์ เนื่องจากมีเงื่อนไขคล้ายคลึงกันหลายประการ อาทิ เป็นประเทศเล็ก และมีอาณาเขตติดกับประเทศมุสลิมขนาดใหญ่
นับจากการพยายามยึดอำนาจเมื่อปี พ.ศ. 2505 รัฐบาลได้ประกาศกฎอัยการศึกส่งผลให้ไม่มีการเลือกตั้ง รวมทั้งบทบาทพรรคการเมืองได้ถูกจำกัดอย่างมาก จนปัจจุบันพรรคการเมือง ได้แก่ Parti Perpaduan Kebangsaan Brunei (PPKB) และ Parti Kesedaran Rakyat (PAKAR) ไม่มีบทบาทมากนัก เนื่องจากรัฐบาลควบคุมด้วยมาตรการต่าง ๆ อาทิ กฎหมายความมั่นคงภายในประเทศ (Internal Security Act (ISA)) ห้ามการชุมนุมทางการเมือง และสามารถถอดถอนการจดทะเบียนเป็นพรรคการเมืองได้ ตลอดจนห้ามข้าราชการ (ซึ่งมีเป็นจำนวนกว่าครึ่งของประชากรบรูไนทั้งหมด) เป็นสมาชิกพรรคการเมือง นอกจากนี้ รัฐบาลเห็นว่าพรรคการเมืองไม่มีความจำเป็น เนื่องจากประชาชนสามารถแสดงความคิดเห็นหรือขอความช่วยเหลือจากข้าราชการของสุลต่านได้อยู่แล้ว
เมื่อเดือนกันยายน พ.ศ. 2547 ได้มีการจัดการประชุมของสภาเป็นครั้งแรก ตั้งแต่บรูไนประกาศเอกราช
บริหาร
สุลต่านเป็นประมุขและหัวหน้ารัฐบาลในบรูไน โดยใช้อำนาจเด็ดขาดและอำนาจบริหารเต็มที่ภายใต้กรอบของรัฐธรรมนูญปี 2502 สุลต่านทรงแต่งตั้ง ห้าสภาคือ องคมนตรีสภา สันตติวงศ์สภา ศาสนาสภา รัฐมนตรี และสภานิติบัญญัติ
นิติบัญญัติ
ภายใต้รัฐธรรมนูญฉบับปี พ.ศ. 2502 มีการเลือกตั้งสภานิติบัญญัติ (มาเลย์: Majlis Mesyuarat Negera) แต่มีการเลือกตั้งเพียงครั้งเดียวที่เคยเกิดขึ้นในปี 2505 ในไม่นานหลังจากการเลือกตั้งสภาก็เลือนหายไปตามประกาศภาวะฉุกเฉิน สภาได้รับการแต่งตั้งโดยคำสั่งของสุลต่าน ในปี 2547 สุลต่านประกาศว่าสำหรับการเลือกตั้งรัฐสภาครั้งต่อไปจะมีการเลือกตั้ง 15 จาก 20 ที่นั่ง อย่างไรก็ตามไม่มีการกำหนดวันที่สำหรับการเลือกตั้ง
ปัจจุบันสภานิติบัญญัติประกอบด้วยสมาชิกที่ได้รับการแต่งตั้งจำนวน 20 คนและมีอำนาจในการให้คำปรึกษาเท่านั้น
ตุลาการ
ระบบยุติธรรมในบรูไนมีรากฐานมาจากเจ้าอาณานิคมอังกฤษ โดยเป็นระบบกฎหมายคู่
การแบ่งเขตการปกครอง
ประเทศบรูไนแบ่งการปกครองระดับบนสุดออกเป็น 4 เขต (daerah) ดังนี้
สิทธิมนุษยชน
สิทธิมนุษยชนในบรูไนถูกกำกับโดยระบบยุติธรรมแบบศาสนาอิสลาม
การต่างประเทศ
จนกระทั่งปี 1979 ความสัมพันธ์ระหว่างประเทศของบรูไนได้รับการจัดการโดยรัฐบาลสหราชอาณาจักร หลังจากได้รับเอกราชในปี 1984 การต่างประเทศนี้ได้รับการยกระดับเป็นระดับรัฐมนตรีและเป็นที่รู้จักในนามกระทรวงการต่างประเทศ
นโยบายต่างประเทศของบรูไนอย่างเป็นทางการมีดังนี้
ด้วยความผูกพันดั้งเดิมกับสหราชอาณาจักรบรูไนก็กลายเป็นสมาชิกคนที่ 49 ของเครือจักรภพทันทีในวันประกาศอิสรภาพเมื่อวันที่ 1 มกราคม 2527 หนึ่งในโครงการริเริ่มแรกที่มีต่อความสัมพันธ์ในภูมิภาคที่ดีขึ้นบรูไนได้เข้าร่วมกับอาเซียนในวันที่ 7 มกราคม 2527 โดยเป็นสมาชิกลำดับที่หก เพื่อให้บรรลุถึงการยอมรับอำนาจอธิปไตยและความเป็นอิสระมันได้เข้าร่วมสหประชาชาติในฐานะสมาชิกเต็มรูปแบบในวันที่ 21 กันยายนของปีเดียวกัน
ในฐานะประเทศอิสลามบรูไนก็กลายเป็นสมาชิกเต็มรูปแบบขององค์กรการประชุมอิสลาม (ปัจจุบันเป็นองค์กรความร่วมมืออิสลาม) ในเดือนมกราคม 2527 ในการประชุมสุดยอดอิสลามครั้งที่สี่ที่จัดขึ้นในโมร็อกโก
หลังจากเข้าร่วมในเวทีความร่วมมือทางเศรษฐกิจเอเชีย - แปซิฟิก (APEC) ในปี 2532 บรูไนได้เป็นเจ้าภาพการประชุมผู้นำเศรษฐกิจเอเปคในเดือนพฤศจิกายน 2543 และการประชุมระดับภูมิภาคอาเซียน (ARF) ในเดือนกรกฎาคม 2545 บรูไนเป็นสมาชิกผู้ก่อตั้งองค์การการค้าโลก (WTO) เมื่อวันที่ 1 มกราคม 2538 และเป็นผู้มีบทบาทสำคัญใน BIMP-EAGA ซึ่งก่อตั้งขึ้นในระหว่างการประชุมรัฐมนตรีครั้งแรกในเมืองดาเวาประเทศฟิลิปปินส์เมื่อวันที่ 24 มีนาคม 2537
บรูไนมีความสัมพันธ์ที่ใกล้ชิดกับสิงคโปร์และฟิลิปปินส์ ในเดือนเมษายน 2552 บรูไนและฟิลิปปินส์ได้ลงนามในบันทึกความเข้าใจ (MOU) ที่พยายามกระชับความร่วมมือทวิภาคีของทั้งสองประเทศในด้านการเกษตรและการค้าและการลงทุนที่เกี่ยวข้องกับการเกษตร
บรูไนเคยดำรงตำแหน่งประธานอาเซียนในปี 2556 นอกจากนี้ยังเป็นเจ้าภาพการประชุมสุดยอดอาเซียนในปีเดียวกัน
การทหาร
กองทัพบรูไน (Royal Brunei Armed Forces หรือ RBAF) มีกำลังพลเพียง 7,000 นาย และกำลังสำรอง 700 นาย โดยแบ่งเป็นกองทัพบก 4,900 นาย กองทัพเรือ 1,000 นาย และกองทัพอากาศ 1,200 นาย
อย่างไรก็ดี สุลต่านยังมีกองทหารกูรข่าของพระองค์เอง เรียกว่า Gurkha Reserve Unit (GRU) จำนวน 2,500 นาย และกองทหารกูรข่าของอังกฤษ (British Gurkha) รวมกำลังพล 1,000 คน ประจำอยู่ที่เมืองเซอเรีย เพื่อดูแลรักษาความปลอดภัยให้แก่บ่อน้ำมัน และกิจการผลิตน้ำมันของกองทัพบรูไน Brunei Shell Petroleum โดยรัฐบาลบรูไนเป็นผู้ออกค่าใช้จ่าย
เศรษฐกิจ
ประเทศบรูไนเป็นประเทศที่ร่ำรวยไปด้วยน้ำมันและก๊าซธรรมชาติซึ่งเป็นผลิตภัณฑ์ที่ทำรายได้มาสู่ประเทศเป็นอันดับหนึ่ง แต่รัฐบาลบรูไนก็เริ่มตระหนักว่าประเทศชาติจะพึ่งพิงรายได้จากทรัพยากรทั้งสองอย่างเท่านี้ไม่ได้เสียแล้ว แต่ควรหันมาให้ความสนใจกับทรัพยากรธรรมชาติอี่น ๆ ที่ยังคงมีมากมายเช่น ป่าไม้ แร่ธาตุ สัตว์น้ำ และพื้นที่อันอุดมสมบรูณ์เหมาะแก่การเกษตร เพื่อเป็นการเร่งรัดการพัฒนารูปแบบของการลงทุน สุลต่านบรูไนได้ทรงตั้งกระทรวงขึ้นมาใหม่คือกระทรวงอุตสาหกรรมและทรัพยากรธรรมชาติ เพื่อทำหน้าที่ดูแลวางแผนและดำเนินงานด้านอุตสาหกรรมและการลงทุนโดยเฉพาะ โครงการอุตสาหกรรมที่ได้รับการสนับสนุนและเร่งรัดส่งเสริมเป็นพิเศษ ได้แก่ อุตสาหกรรมขนาดเล็ก โดยเฉพาะอุตสาหกรรมที่สัมพันธ์กับภาคเกษตร ป่าไม้ และการประมง
การดำเนินการช่วงแรกนั้น รัฐบาลมุ่งสนับสนุนโรงงานและอุตสาหกรรมขนาดเล็กในภูมิภาคที่สามารถป้อนผลผลิตให้กับผู้บริโภคในท้องถิ่นก่อนเป็นอันดับแรกแล้วจึงขยายไปสู่การผลิตเพื่อการส่งออกในระยะยาว รัฐบาลได้ตั้งความหวังว่าอุตสาหกรรมเหล่านี้จะเป็นแหล่งที่เข้ามาแทนที่อุตสาหกรรมน้ำมันที่อาจหมดไปในอนาคต โดยที่ประชาชนยังมีหลักประกันว่าจะมีงานทำ บรูไนเป็นประเทศที่มั่งคั่งด้วยทรัพยากร ขณะนี้ยังมีประชากรน้อยมาก แต่บรูไนก็ไม่ได้หวังพึ่งพารายได้จากการขายน้ำมันเพียงอย่างเดียว ได้พยายามที่จะพัฒนาประเทศให้พึ่งพาตัวเองได้ อย่างไรก็ตามบรูไนเป็นประเทศที่มีค่าครองชีพสูงมากแห่งหนึ่งของโลก แต่รัฐบาลได้ให้สวัสดิการอย่างดีเลิศแก่ประชาชน อาทิ ไม่ต้องเสียภาษีเงินได้ส่วนบุคคล ค่ารักษาพยาบาลฟรี การศึกษา รัฐให้เล่าเรียนจนถึงระดับชั้นมัธยมศึกษา นอกจากนี้ยังมีสวัสดิการแก่ข้าราชการของรัฐ อุตสาหกรรมสำคัญของประเทศ คือ น้ำมัน ส่วนพืชเกษตรที่สำคัญ ได้แก่ ข้าว กล้วย
อุตสาหกรรม
บรูไนมีอุตสาหกรรมอื่น นอกเหนือจากอุตสาหกรรมน้ำมันอยู่บ้าง อาทิ การผลิตอาหาร และปลากระป๋อง
แนวโน้มการพัฒนาทางเศรษฐกิจ
ปัจจุบัน บรูไนกำลังพยายามเปลี่ยนแปลง จากเศรษฐกิจที่พึ่งพาน้ำมันเป็นหลัก ไปสู่โครงสร้างเศรษฐกิจ ที่มีความหลากหลายมากขึ้น เนื่องจากมีการคาดการณ์ว่าปริมาณน้ำมันสำรองที่ยืนยันแล้ว (proven reserve) ของบรูไนจะหมดลงในราวปี พ.ศ. 2558 ประกอบกับภาวะเศรษฐกิจถดถอยในเอเชีย ตั้งแต่ปี พ.ศ. 2543 ทำให้บรูไนเร่งปฏิรูปโครงสร้างทางเศรษฐกิจ และใช้มาตรการต่าง ๆ เพื่อสร้างความหลากหลายทางเศรษฐกิจ ได้แก่
การท่องเที่ยว
บรูไนเป็นประเทศที่เริ่มหันมาพัฒนาเรื่องการท่องเที่ยวอย่างจริงจังในช่วงไม่กี่ปีที่ผ่านมา ในปี 2560 จำนวนนักท่องเที่ยวต่างชาติทั้งหมดที่เดินทางมาถึงบรูไนดารุสซาลามผ่านสนามบินนานาชาติบรูไนมีจำนวนนักท่องเที่ยวทั้งสิ้น 258,955 คนเมื่อเทียบกับนักท่องเที่ยวที่มีจำนวน 218,809 คนในปี 2559 เพิ่มขึ้น 18.3% เมื่อเทียบกับปีก่อน ความสำเร็จครั้งนี้เกินกว่าที่คาดการณ์ไว้ 10% จากปีที่แล้วและนับเป็นสถิติที่สูงที่สุดของจำนวนนักท่องเที่ยวต่างชาตินับตั้งแต่ปี 2554 ที่จำนวนนักท่องเที่ยว 242,061 คน
การคมนาคม
ในประเทศเชื่อมโยงกันด้วยเครือข่ายถนนระยะทาง 2,800 กิโลเมตร (1,700 ไมล์) ทางหลวงระยะทาง 135 กิโลเมตร (84 ไมล์) จากเมือง Muara ไปยัง Kuala Belait กำลังได้รับการพัฒนาต่อเติมเป็นถนนสองเลน
บรูไนสามารถเดินทางโดยเครื่องบินทะเลและการขนส่งทางบก ท่าอากาศยานนานาชาติบรูไนเป็นจุดเริ่มต้นที่สำคัญของประเทศ สายการบินรอยัลบรูไน เป็นสายการบินแห่งชาติ มีสนามบินอีกแห่งหนึ่งคือสนามบิน Anduki ที่ตั้งอยู่ใน Seria ท่าเรือเฟอร์รี่ที่ Muara ให้บริการเชื่อมต่อไปยังลาบวน (มาเลเซีย) เป็นประจำ เรือเร็วให้บริการขนส่งผู้โดยสารและสินค้าไปยังเขต Temburong ทางหลวงสายหลักที่วิ่งข้ามประเทศบรูไนคือทางหลวง Tutong-Muara เครือข่ายถนนของประเทศได้รับการพัฒนาอย่างดี บรูไนมีท่าเรือหลักอยู่ที่ Muara
สนามบินในบรูไนกำลังได้รับการยกระดับอย่างกว้างขวาง สนามบินนานาชาติจางีเป็นที่ปรึกษาด้านการปรับปรุงสิ่งอำนวยความสะดวกให้ทันสมัยซึ่งปัจจุบันมีต้นทุนการวางแผนอยู่ที่ 150 ล้านดอลลาร์ โครงการนี้มีกำหนดจะเพิ่มพื้นที่พื้นใหม่ 14,000 ตารางเมตร (150,000 ตารางฟุต) และมีอาคารผู้โดยสารและโถงผู้โดยสารขาเข้าใหม่ เมื่อเสร็จสิ้นโครงการนี้ความจุผู้โดยสารประจำปีของสนามบินคาดว่าจะเพิ่มขึ้นเป็นสองเท่าจาก 1.5 เป็น 3 ล้านคน
ด้วยรถยนต์ส่วนตัวหนึ่งคันสำหรับทุก ๆ 2.09 คนบรูไนมีอัตราการเป็นเจ้าของรถยนต์ที่สูงที่สุดในโลก นี่เป็นผลมาจากการที่ไม่มีระบบการขนส่งที่ครอบคลุมภาษีนำเข้าต่ำและราคาน้ำมันไร้สารตะกั่วต่ำเพียง 0.53 ดอลลาร์ต่อลิตร
ถนนสายใหม่ระยะทาง 30 กม. (19 ไมล์) ซึ่งเชื่อมต่อกับเขต Muara และ Temburong ของบรูไนมีกำหนดจะแล้วเสร็จในปี 2562 สิบสี่กิโลเมตร (9 ไมล์) ของถนนสายนี้จะข้ามอ่าวบรูไน ใช้งบประมาณก่อสร้างสะพานคือ 1.6 พันล้านดอลลาร์
การศึกษา
การศึกษาในบรูไนถูกกำกับโดยกระทรวงศึกษาธิการและกระทรวงศาสนา มีการสอนศาสนาอิสลามและมีการเน้นการสอนภาษามาเลย์และภาษาอังกฤษ
สาธารณสุข
บรูไนมีโรงพยาบาลที่ดำเนินการโดยรัฐบาล นอกจากนี้ยังมีศูนย์สุขภาพไม่ต่ำกว่า 16 แห่งและคลินิกสุขภาพ 10 แห่ง
เชื้อชาติ
ในปี ค.ศ. 2007 ประเทศบรูไนมีประชากรประมาณ 423,196 คน เป็นเชื้อชาติมลายู 250,967 คน (67%) จีน 56,187 คน (15%) และอื่น ๆ 67,424 คน (18%) อัตราการเพิ่มประชากรเฉลี่ยปีละ 3.5 %
ภาษา
ประเทศบรูไนใช้ภาษามลายู (Bahasa Melayu) เป็นภาษาราชการ ส่วนภาษาอังกฤษและภาษาจีนเป็นภาษารองที่ใช้สื่อสารกันแพร่หลาย
วัฒนธรรม
วัฒนธรรมของบรูไนเป็นวัฒนธรรมของอิสลาม ซึ่งมีความเคร่งครัดค่อนข้างสูงมาก โดยสูงกว่าอินโดนีเซีย เป็นต้น
เทศกาล
ชาวบรูไนก็ยังคงเฉลิมฉลองเทศกาลสำคัญทางศาสนาอิสลาม โดยเฉพาะเทศกาลรอมฏอน ซึ่งเป็นการสิ้นสุดของการถือศีลอดอันศักดิ์สิทธิ์ ประชาชนจะไปเยี่ยมเพื่อนหรือครอบครัวและรับประทานอาหารฉลองร่วมกัน
อาหาร
อาหารบรูไนมีความคล้ายคลึงกับอาหารทั่วไปในภูมิภาค โดยมีพื้นฐานจากข้าวและปลา และเว้นการบริโภคเนื้อหมู
สื่อสารมวลชน
สื่อในบรูไนได้รับการกล่าวขานว่าเป็นรัฐบาลมืออาชีพ และไม่ค่อยมีอิสระในการนำเสนอ คำวิจารณ์ของรัฐบาลและสถาบันพระมหากษัตริย์นั้นไม่ค่อยมีข่าววิจารณ์ อย่างไรก็ตามสื่อพิมพ์บทความเกี่ยวกับรัฐบาลเท่านั้น
กีฬา
ประเทศบรูไนมีกีฬาที่ยอดนิยมในประเทศคือกีฬาฟุตบอล และมีการส่งนักกีฬาไปแข่งขันกีฬาตามโอกาสต่าง ๆ แต่ไม่ค่อยประสบความสำเร็จมากนัก
แหล่งข้อมูลอื่น
รัฐบาล
ข้อมูลทั่วไป
การเดินทาง
ไมโครบิต
ไมโครบิต (Micro Bit, BBC Micro Bit หรือเขียนแบบศิลป์ว่า micro:bit) เป็นระบบฝังตัวบน ARM แบบฮาร์ดแวร์โอเพนซอร์สที่ออกแบบโดยบีบีซีเพื่อใช้ในการศึกษาด้านคอมพิวเตอร์ในสหราชอาณาจักร มีการประกาศครั้งแรกในการเปิดตัวแคมเปญ Make It Digital ของบีบีซีเมื่อวันที่ 12 มีนาคม พ.ศ. 2558 โดยมีจุดประสงค์เพื่อส่งมอบอุปกรณ์ 1 ล้านเครื่องให้กับนักเรียนในสหราชอาณาจักร การออกแบบอุปกรณ์และคุณสมบัติขั้นสุดท้ายได้รับการเปิดเผยในวันที่ 6 กรกฎาคม พ.ศ. 2558 ในขณะที่การส่งมอบอุปกรณ์จริงหลังจากล่าช้าไปบ้าง โดยเริ่มในเดือนกุมภาพันธ์ พ.ศ. 2559 อุปกรณ์ดังกล่าวมีขนาดครึ่งหนึ่งของบัตรเครดิต และมีหน่วยประมวลผล ARM Cortex-M0, เซ็นเซอร์วัดความเร่งและสนามแม่เหล็ก, การเชื่อมต่อบลูทูธ และ USB, จอแสดงผลที่ประกอบด้วยไฟ LED 25 ดวง, ปุ่มที่ตั้งโปรแกรมได้ 2 ปุ่มและสามารถใช้พลังงานจาก USB หรือชุดแบตเตอรี่ภายนอก [7] อินพุตและเอาต์พุตของอุปกรณ์ผ่านขั้วต่อวงแหวนห้าตัวซึ่งเป็นส่วนหนึ่งของขั้วต่อขอบ 25 พินที่ใหญ่กว่า
ฮาร์ดแวร์
บอร์ดในทางกายภาพมีขนาด 43 มม. × 52 มม. และในการผลิตครั้งแรก ประกอบด้วย:
อินพุต/เอาต์พุต (I/O) ประกอบด้วย คอนเน็กเตอร์วงแหวนสามตัว (บวกหนึ่งสายไฟหนึ่งกราวด์) ซึ่งรับคลิปจระเข้หรือปลั๊กกล้วย 4 มม. รวมทั้งขั้วต่อแบบขอบ 25 พินที่มีเอาต์พุต PWM สองหรือสามตัว, หมุด GPIO หกถึง 17 พิน (ขึ้นอยู่กับการกำหนดค่า) อินพุตอะนาล็อกหกตัว, I / O อนุกรม, SPI และI²C แตกต่างจากเครื่องต้นแบบในยุคแรกซึ่งมีแบตเตอรี่ในตัวสามารถใช้ชุดแบตเตอรี่ภายนอก (แบตเตอรี่ AAA) เพื่อจ่ายไฟให้อุปกรณ์เป็นผลิตภัณฑ์แบบสแตนด์อโลนหรือแบบสวม  ความกังวลด้านสุขภาพและความปลอดภัยรวมถึงค่าใช้จ่ายเป็นเหตุผลในการถอดแบตเตอรี่ปุ่มออกจากการออกแบบในช่วงต้น
เอกสารประกอบการออกแบบฮาร์ดแวร์ที่มีอยู่ประกอบด้วยแผนผังและ BOM ที่แจกจ่ายภายใต้ใบอนุญาต Creative Commons By Attribution เท่านั้น ไม่มีเค้าโครง PCB แต่ว่าอย่างไรก็ตามการออกแบบอ้างอิงที่เข้ากันได้โดย Micro: bit Educational Foundation ได้รับการบันทึกไว้อย่างครบถ้วน
ซอฟต์แวร์
มีตัวแก้ไขโค้ดอย่างเป็นทางการสองตัวบนเว็บไซต์ micro:bit foundation web site::
ประสบการณ์การเขียนโปรแกรม Python บนไมโครบิต จัดทำโดย MicroPython ผู้ใช้สามารถเขียนสคริปต์ Python ในโปรแกรมแก้ไขเว็บไมโครบิตซึ่งรวมเข้ากับเฟิร์มแวร์ MicroPython และอัปโหลดไปยังอุปกรณ์ได้ ผู้ใช้ยังสามารถเข้าถึง MicroPython REPL ที่ทำงานบนอุปกรณ์โดยตรงผ่านการเชื่อมต่อแบบอนุกรม USB ซึ่งช่วยให้พวกเขาโต้ตอบโดยตรงกับอุปกรณ์ต่อพ่วงของไมโครบิต
Micro Bit ถูกสร้างขึ้นโดยใช้ชุดพัฒนา ARM mbed ระบบรันไทม์และอินเทอร์เฟซการเขียนโปรแกรมใช้บริการ mbed cloud compiler เพื่อคอมไพล์โค้ดของผู้ใช้เป็นไฟล์. UF2 จากนั้นโค้ดที่คอมไพล์แล้วจะกะพริบบนอุปกรณ์โดยใช้การเชื่อมต่อ USB หรือบลูทู ธ อุปกรณ์จะปรากฏเป็นไดรฟ์ USB เมื่อเชื่อมต่อกับคอมพิวเตอร์และสามารถกะพริบรหัสในการลากและวางไฟล์. UF2
ตัวแก้/เขียนโค้ดสำหรับ BBC micro: bit ได้แก่ :
ภาษาโปรแกรมอื่น ๆ สำหรับ BBC micro: bit ได้แก่ :
ระบบปฏิบัติการที่สามารถสร้างขึ้นสำหรับ BBC micro: bit:
การพัฒนา
ไมโครบิตได้รับการออกแบบมาเพื่อส่งเสริมให้เด็ก ๆ มีส่วนร่วมในการเขียนซอฟต์แวร์สำหรับคอมพิวเตอร์และสร้างสิ่งใหม่ ๆ แทนที่จะเป็นผู้บริโภคสื่อปรกติ โมโครบิทได้รับการออกแบบมาเพื่อทำงานร่วมกับระบบอื่น ๆ เช่น Raspberry Pi ซึ่งสร้างขึ้นจากมรดกตกทอดของบีบีซีกับบีบีซีไมโครสำหรับการประมวลผลด้านการศึกษา บีบีซีวางแผนที่จะมอบคอมพิวเตอร์ฟรีให้กับนักเรียนเกรด 7 (อายุระหว่าง 11- และ 12 ปี) ในสหราชอาณาจักรทุกคน เริ่มตั้งแต่เดือนตุลาคม พ.ศ. 2558 (ประมาณ 1 ล้านเครื่อง) ก่อนการเปิดตัวเครื่องจำลองนั้น ได้มีการเปิดตัวโปรแกรมเขียนออนไลน์ เพื่อช่วยให้อาจารย์ศึกษาเตรียมความพร้อมก่อนสอน และครูบางคนจะได้รับอุปกรณ์ในเดือนกันยายน พ.ศ. 2558 อุปกรณ์ดังกล่าวมีแผนจะวางจำหน่ายทั่วไปภายในสิ้นปี พ.ศ. 2558 อย่างไรก็ตามปัญหาที่เกิดขึ้นล่าช้า เปิดตัวถึง 22 มีนาคม พ.ศ. 2559
บีบีซีตัดสินใจลำบากในการเลือกกลุ่มปีการศึกษาที่จะเป็นกลุ่มแรกที่จะได้รับไมโครบิตฟรี และหัวหน้าฝ่ายการเรียนรู้ของบีบีซีกล่าวว่า "เหตุผลที่เราทุ่มทุนสำหรับปีที่เจ็ด [แทนที่จะเป็นปีที่ห้า] มันมีผลกระทบมากกว่า กับกลุ่มอายุนั้น…พวกเขาสนใจที่จะใช้มันนอกห้องเรียนมากกว่า”.
การวางแผนสำหรับโครงการนี้เริ่มขึ้นในปี พ.ศ. 2555 โดยเป็นส่วนหนึ่งของโครงการ BBC Computer Literacy และเมื่อถึงเวลาเปิดตัวในเดือนกรกฎาคม พ.ศ. 2558 บีบีซีได้ร่วมกับพันธมิตร 29 รายเพื่อช่วยในการผลิตการออกแบบและการจัดจำหน่ายอุปกรณ์ ทางบีบีซีได้กล่าวว่าค่าใช้จ่ายในการพัฒนาส่วนใหญ่เป็นภาระของพันธมิตรในโครงการ
พันธมิตร
บีบีซีได้ดำเนินการพัฒนาไมโครบิตร่วมกับพันธมิตรจำนวนมาก:
อุปกรณ์ต้นแบบและซอฟต์แวร์สแต็กที่สร้างโดย BBC R&D ถูกใช้เพื่อทดสอบข้อเสนอในโรงเรียนและเป็นข้อกำหนดอ้างอิงสำหรับความร่วมมือที่จะสร้างขึ้น
มูลนิธิการศึกษาไมโครบิต
หลังจากประสบความสำเร็จในการเปิดตัวไมโครบิตทั่วสหราชอาณาจักร บีบีซีได้ส่งมอบอนาคตของ BBC micro: bit และการนำไปใช้ในส่วนอื่น ๆ ของโลกให้แก่มูลนิธิการศึกษาไมโครบิต ที่ก่อตั้งขึ้นใหม่โดยไม่หวังผลกำไร การประกาศดังกล่าวมีขึ้นเมื่อวันที่ 18 ตุลาคม พ.ศ. 2559 แก่กลุ่มนักข่าวและครูกลุ่มเล็ก ๆ ที่ ซาวอยเพลส (Savoy Place) ในกรุงลอนดอน ประเทศอังกฤษ ในการประกาศนั้นมีการเอ่ยทบทวนสิ่งที่พวกเขาได้ทำสำเร็จในปีที่ผ่านมาและแผนการของพวกเขาในอนาคต
การเปลี่ยนผู้จัดหลักจากบีบีซีเป็นมูลนิธิการศึกษาไมโครบิตทำให้เกิดการย้ายเว็บไซต์อย่างเป็นทางการของ micro: bit จาก Micro:bit Educational Foundation มาเป็น Micro:bit Educational Foundation.
บีบีซีได้รับอนุญาตให้ใช้เทคโนโลยีฮาร์ดแวร์เป็นโอเพนซอร์สและอนุญาตให้ผลิตขึ้นทั่วโลกเพื่อใช้ในการศึกษา มูลนิธิดูแลเรื่องนี้
เมื่อวันที่ 2 มกราคม 2018 มีการประกาศว่า กาเร็ธ สต็อกเดล (Gareth Stockdale) จาก BBC Learning ได้รับตำแหน่งเป็นประธานบริหารมูลนิธิการศึกษาไมโครบิต แทน แซ็ก เชลบี (Zach Shelby)
การออกแบบอ้างอิงไมโครบิต
มูลนิธินี้ยังจัดเตรียมการออกแบบอ้างอิงที่มีเอกสารครบถ้วนของอุปกรณ์ที่แตกต่างจากที่วางตลาด แต่ซอฟต์แวร์เข้ากันได้กับไมโครบิต โดยมีจุดประสงค์เพื่อลดการพัฒนาและผลิตอุปกรณ์และผลิตภัณฑ์ ที่ได้จาก micro: bit อย่างอิสระ การออกแบบอ้างอิงเป็นฮาร์ดแวร์โอเพนซอร์ส แต่แตกต่างจากอุปกรณ์ที่วางตลาดที่ใช้ใบอนุญาต CC BY 4.0 ซึ่งแจกจ่ายภายใต้เงื่อนไขของสิทธิ์การใช้งานฮาร์ดแวร์ Solderpad เวอร์ชัน 0.51 เอกสารประกอบการออกแบบที่มีให้สำหรับการออกแบบอ้างอิงมีทั้งแผนผังและโครงร่าง PCB ในรูปแบบชุด EDA หลายรูปแบบ
การผลิต
Premier Farnell คือผู้ที่รับผิดชอบการผลิต BBC micro:bit บริษัทเป็นผู้หาส่วนประกอบในการผลิต และผลิตไมโครบิตในโรงงานของตัวเอง
ฟุตบอลชิงถ้วยพระราชทานคิงส์คัพ ครั้งที่ 31
ฟุตบอลชิงถ้วยพระราชทานคิงส์คัพ ครั้งที่ 31 ระหว่างวันที่ 20 กุมภาพันธ์-27 กุมภาพันธ์ พ.ศ. 2543 มีทีมเข้าร่วมจาก 4 ประเทศ
เหตุการณ์สำคัญ
(หมายเหตุ : ทีมชาติบราซิลได้ส่งทีมชุดใหญ่ลงเล่นในเกมที่เจอกับทีมชาติไทย ส่วนในเกมอื่นๆ ได้ส่งชุดยู-17 แทน)
ฟูจู (เมืองในจังหวัดฮิโรชิมะ)
เมืองฟูจูเป็นที่ตั้งสำนักงานใหญ่ของมาสด้า
ยามักการ
ยามักการ หรือ ยามักการ์ (◌๎) มีลักษณะคล้ายเลขอารบิก 3 ที่กลับด้าน (Ɛ) ใช้เติมเหนือพยัญชนะ ที่ต้องการระบุว่าพยัญชนะใดเป็นอักษรนำ หรืออักษรควบกล้ำ เช่น ส๎วากฺขาโต (สะ-หฺวาก-ขา-โต) พ๎ราห๎มณ (พฺราม-มะ-นะ)
ปัจจุบันไม่นิยมใช้แล้ว เนื่องจากมีรูปร่างคล้ายทัณฑฆาต (◌์) แต่ยังสามารถพบได้ในหนังสือมนต์พิธี (หนังสือสวดมนต์) ตำราเรียนเก่า ๆ หรือการทับศัพท์ภาษาต่างประเทศเป็นภาษาไทยของบางสำนักพิมพ์
ใช้เพื่อแสดงว่าพยัญชนะนี้เป็นพยัญชนะซ้อน
คำบางคำอาจไม่ต้องใส่ก็ได้ เช่น สดับ อาจเขียนเป็น ส๎ดับ ก็ได้ แต่ไม่นิยมเขียน
ใช้เพื่อแสดงพยัญชนะ ห นำ หรือ อ นำ
เช่น ห๎มา ห๎นาม ห๎วู โห๎วงเห๎วง แห๎งน อ๎ย่า อ๎ยู่ อ๎ย่าง อ๎ยาก เป็นต้น
กีฬาสเกตความเร็วในโอลิมปิกเยาวชนฤดูหนาว 2020 – ประเภทบุคคลหญิง 1,500 เมตร
กีฬาสเกตความเร็วในโอลิมปิกเยาวชนฤดูหนาว 2020 ประเภทบุคคลหญิง 1,500 เมตร เป็นการแข่งขันกีฬาสเกตความเร็วที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 13 มกราคม ค.ศ.2020 โดยได้จัดขึ้นที่ Lake St. Moritz ซึ่งการแข่งขันกีฬาสเกตความเร็วครั้งนี้มีนักกีฬาเข้าร่วมแข่งขัน 32 คน จาก 17 ประเทศ
ผู้ที่ได้รับรางวัลชนะเลิศเหรียญทองคือ Myrthe de Boer นักกีฬาจากประเทศเนเธอร์แลนด์
ฟูจู
ฟูจู อาจหมายถึง
บัวบก
บัวบก เป็นพืชสมุนไพรที่อยู่ในแถบเอเชีย เป็นพืชใบเดี่ยว มีก้านใบยาว ชูใบคล้ายกางร่ม ใบที่มีลักษณะกลม ขอบใบหยัก ผิวเรียบ ด้านล่างใบมีขนสั้นบางๆ ดอกออกเป็นช่อ ออกมีข้อละ 2-3 ช่อ แต่ละช่อมีดอก 3-4 ดอก แต่ละดอกมี 5 กลีบ ใบบัวบกสามารถช่วยรักษาแผลให้หายได้เร็วขึ้นและยังช่วยลดอาการอักเสบของแผลได้ดี เพราะมีกรดมาเดคาสสิก กรดอะเซียติก และสารอะเซียติโคไซด์ ยาแผนปัจจุบันทำเป็นรูปครีมผงโรยแผล ยาเม็ดรับประทาน   เพื่อใช้รักษาแผลสดและแผลผ่าตัด ไม่ว่าจะเป็นแผลไฟไหม้ หรือแผลฝีหนองหรือแผลสด โดยใช้ใบและต้นสดตำละเอียดคั้นน้ำทานวันละ 3 - 4 ครั้ง หรืออาจใช้กากพอกบริเวณแผลด้วย
สารสกัดด้วยน้ำของใบบัวบกที่มีความเข้มข้น 31.25 ไมโครกรัมต่อมิลลิลิตรยับยั้งการเจริญของ Flavobacterium columnaris ในอาหารเลี้ยงเชื้อได้ บัวบกที่สกัดด้วยเอทานอล มีความเป็นพิษต่อเซลล์เพาะเลี้ยง Vero cell โดยมีค่า CD50 เท่ากับ 0.16 มิลลิกรัมต่อมิลลิลิตร สารสกัดจากต้นสดที่สกัดด้วยเอทานอลมีฤทธิ์ยับยั้งเอนไซม์ไทโรซิเนสและต้านอนุมูลอิสระ
ในศรีลังกาใส่ใบบัวบกในข้าวต้ม โดยต้มข้าวกับน้ำซุปผักจนสุกนุ่ม ใส่กะทิ ปรุงรสด้วยเกลือ ยกลงแล้วจึงใส่ใบบัวบก ในไทยใช้เป็นผักแนม กินกับผัดไทย ผัดหมี่ หมี่กะทิ ขนมจีน ลาบ ทำยำใบบัวบก หรือคั้นทำน้ำใบบัวบก ทางภาคใต้ใส่ในแกงพริกหมู สำหรับผู้ที่แพ้ถ้ารับประทานใบและต้นเข้าไป ทำให้เวียนศีรษะ ท้องร่วง ถ่ายเป็นเลือด ใจสั่น แขนขากระตุกและเกร็ง
มารีโอ ก็อมเม็ส
เฟาเอ็ฟเบ ชตุทการ์ท
ในปี 2004 ก็อมเม็สเล่นให้เฟาเอ็ฟเบ ชตุทการ์ท เพียง 10 นาที ในเกมยูฟ่าแชมเปียนส์ลีก 2003-04 ในตอนที่พบกับสโมสรเชลซี ในวันที่ 9 มีนาคม และลงเล่นในบุนเดิสลีกา ครั้งแรกในวันที่ 8 พฤษภาคม ในฤดูกาล 2004–05 ก็อมเม็สลงเล่นในทีมชุดสมัครเล่น เขาทำประตูได้ 15 ลูกใน 24 นัด และได้ถูกเรียกขึ้นชุดอาชีพอยู่ 8 หน ในฤดูกาล 2005–06 ก็อมเม็สได้อยู่ในทีมชุดใหญ่แต่แรก เขาได้ลงเล่นในบุนเดิสลีกา 30 นัด ทำประตูได้ 6 ลูกในฤดูกาลนั้น ซึ่งประตูแรกในบุนเดิสลีกาของเขา ยิงได้เมื่อวันที่ 17 กันยายน ค.ศ. 2005 กองหน้าผู้นี้ยังได้ลงเล่น 5 ครั้งและยิงไป 2 ลูก ในยูฟ่าคัพ 2005-06 และเขาก็ยิงประตูได้ 3 ลูกในเดเอ็ฟเบโพคาลอีกด้วย
ในฤดูกาล 2006–07 นักเตะดาวรุ่งผู้นี้พิสูจน์ตัวเองในฐานะผู้ทำประตูสูงสุดคนหนึ่งในบุนเดิสลีกา อย่างไรก็ตาม เขาได้เกิดอาการกล้ามเนื้อฉีกขาดบริเวณเข่าข้างซ้าย และบาดเจ็บที่มือ จากการฟาดกล่องเครื่องมือแพทย์ด้วยอารมณ์ ในวันที่ 10 มีนาคม ค.ศ. 2007 ก็อมเม็สได้กลับมาลงเล่นในวันที่ 12 พฤษภาคม ค.ศ. 2007 และทำประตูได้ทันทีหลังจากเปลี่ยนตัวลงไป ในเกมนั้น เฟาเอ็ฟเบ ชตุทการ์ทเอาชนะ เฟาเอ็ฟเอ็ลโบคุม ผู้เป็นเจ้าบ้านไป 3-2 และทำให้นำเป็นจ่าฝูงอยู่ 2 แต้ม เมื่อถึงนัดสุดท้ายที่พวกเขาได้เอาชนะเอแนร์กีคอทท์บุสได้ที่บ้านของพวกเขา พวกเขาก็ได้เป็นแชมป์บุนเดิสลีกาของปีนั้น นอกจากนี้ เฟาเอ็ฟเบ ชตุทการ์ทยังได้เข้ารอบชิงเดเอ็ฟเบโพคาลที่ก็อมเม็สได้มีส่วนทำให้พวกเขาเข้ารอบ แต่เฟาเอ็ฟเบ ชตุทการ์ทก็พ่ายแพ้ต่อ 1. เอฟเซเนือร์นแบร์ก ในรอบชิงนั้นเอง หลังจบฤดูกาล ก็อมเม็สได้ชื่อว่าเป็นนักเตะยอดเยี่ยมแห่งปี 2007
ในเดือนกรกฎาคม ค.ศ. 2007 ก็อมเม็สได้ต่อสัญญากับเฟาเอ็ฟเบ ชตุทการ์ทจนถึงปี 2012
จากนั้น ในช่วงฤดูกาล 2007–08 ที่ทีมของเขาต้องต่อสู้กับความยากลำบากในการรักษาผลงานของทีม ให้เป็นอย่างในฤดูกาล 06-07 ก็อมเม็สกลับสามารถทำผลงานได้ดียิ่งขึ้น เขาทำประตู 19 ลูกในการลงเล่น 25 นัด เป็นอันดับสองของตาราง ดาวยิงสูงสุดในบุนเดิสลีกา ตามหลังลูกา โตนี ของไบเอิร์นมิวนิก ผู้ที่ทำประตูได้ 25 ลูก และก็อมเม็สยังเป็นผู้ทำประตูสูงสุดในเดเอ็ฟเบโพคาลอีกด้วย ด้วยพัฒนาการที่โดดเด่นของเขา ทีมใหญ่ๆหลายทีม ต่างให้ความสนใจดาวยิงวัย 23 ปีในขณะนั้นเป็นอย่างมาก
ไบเอิร์นมิวนิก
ในวันที่ 26 พฤษภาคม ค.ศ. 2009 ก็อมเม็สได้ย้ายมาสู่ทีมไบเอิร์นมิวนิกด้วยค่าตัวการย้ายทีมเป็นสถิติสูงสุดของบุนเดิสลีกา จำนวนเงินของการย้ายทีมอยู่ระหว่าง 30-35 ล้านยูโร ขึ้นอยู่กับแต่ละที่มาของแหล่งข่าว
ฟีออเรนตีนา
ในปี ค.ศ. 2013 ก็อมเม็สได้ย้ายมาเล่นให้กับฟีออเรนตีนา ในเซเรียอา อิตาลี ต่อมาได้รับอาการบาดเจ็บยาวตั้งแต่เดือนกันยายนปีเดียวกัน ทำให้ไม่ติดทีมชาติเยอรมัน ในการแข่งขันฟุตบอลโลก 2014 ที่บราซิล
เบชิกทัช
ต่อมาในปี ค.ศ. 2015 เบชิกทัช สโมสรในซูเปอร์ลีก ตุรกี ได้ยืมตัวก็อมเม็สไปเล่นเป็นระยะเวลา 1 ฤดูกาล หลังจากที่ได้รับอาการบาดเจ็บที่ฟีออเรนตีนา ทำให้ลงเล่นให้กับฟีออเรนตีนาไปทั้งหมด 29 นัด ยิงไปเพียงแค่ 7 ประตู
ทีมชาติ
ก็อมเม็สได้ติดทีมชาติเป็นครั้งที่สองในยูโร 2008 รอบคัดเลือก ในนัดที่เจอกับทีมชาติซานมารีโน จากการเปลี่ยนตัวกับเควิน คูรานยี ซึ่งหลังจากลงมาก็สามารถทำประตูได้สองลูก มีส่วนทำให้เยอรมนีชนะอย่างท่วมท้นไป 6-0
โยอาคิม เลิฟได้เรียกก็อมเม็สมาเข้าสู่ทีมเยอรมันที่จะทำศึกยูโร 2008 เขาได้เล่นในสามเกมแรกรอบแบ่งกลุ่มของเยอรมนีทั้งหมด แต่ก็ทำผลงานได้ไม่ดีเช่นตอนอยู่ทีมสโมสร และพลาดในโอกาสในกรอบเขตโทษในจุดสำคัญหลายหน (เช่นการพลาดระยะสามหลาจากหน้าประตู ในนัดที่เจอกับทีมชาติออสเตรีย) เมื่อเข้าสู่รอบน็อกเอาต์ เลิฟได้ตัดสินใจที่จะใช้กองหน้าอยู่ข้างหน้าตัวเดียว ซึ่งทำให้ก็อมเม็สต้องอยู่บนม้านั่งสำรองนับแต่นั้น เขาได้กลับมาลงแค่ในนัดชิง ยูโร 2008 โดยเปลี่ยนตัวกับมีโรสลัฟ โคลเซอ แต่ไม่สามารถช่วยให้เยอรมนีรอดพ้นความพ่ายแพ้ต่อทีมชาติสเปนไป 0-1 ได้
ในเกมอุ่นเครื่องกระชับมิตรกับทีมชาติสหรัฐอาหรับเอมิเรตส์ ในวันที่ 2 มิถุนายน ค.ศ. 2009 ก็อมเม็สยิงประตูได้ถึง 4 ลูก จากผลที่เยอรมนีเอาชนะไปได้ 7-2 หยุดสถิติที่เขาทำประตูไม่ได้มา 15 เกมของการลงเล่นทีมชาติในช่วงที่ผ่านมา
ในฟุตบอลโลก 2014 ที่บราซิลเป็นเจ้าภาพ (ซึ่งจบการแข่งขันเยอรมนีได้แชมป์โลก) ก็อมเม็สไม่ได้ติดทีมชาติชุดนี้เข้าแข่งขันด้วย เนื่องจากอาการบาดเจ็บยาวนาน
สถิติในอาชีพการค้าแข้ง
ข้อมูลล่าสุดวันที่ 27 พฤษภาคม ค.ศ. 2011
แหล่งข้อมูลอื่น
1985
เทศกาลเพลงโอตี
การประกวดเพลงชิงชนะเลิศแห่งไอบีเรียและลาตินอเมริกา หรือเรียกโดยทั่วไปว่า เทศกาลเพลงโอตี (Festival OTI de la Canción; Festival OTI da Canção) คือการประกวดเพลงประจำปี ในกลุ่มประเทศที่เป็นสมาชิก องค์การโทรคมนาคมแห่งไอบีเรียและลาตินอเมริกา (Organización de Telecomunicaciones de Iberoamérica: OTI) โดยประเทศที่ร่วมเข้าแข่งขันจะเลือกเพลงและนักร้อง ประเทศละหนึ่งชุดแสดงสดทางโทรทัศน์ โดยเพลงที่เข้าประกวดต้องเป็นเพลงที่แต่งขึ้นมาใหม่ทั้งเนื้อร้องและทำนอง
ฟุตบอลชิงถ้วยพระราชทานคิงส์คัพ ครั้งที่ 25
ฟุตบอลชิงถ้วยพระราชทานคิงส์คัพ ครั้งที่ 31 ระหว่างวันที่ |- พ.ศ. 2537 มีทีมแข่งขันทั้งหมด 8 ทีม คือ
มณฑลกานซู่
มณฑลกานซู่ หรือ มณฑลกังซก (จีนตัวย่อ: 甘肃省, จีนตัวเต็ม: 甘粛省) ชื่อย่อ กาน หรือ หล่ง（甘, 陇）ตั้งอยู่ทางภาคตะวันตกเฉียงเหนือของประเทศจีน ตอนบนของแม่น้ำฮวงโห (แม่น้ำเหลือง) มีเมืองหลวงชื่อ หลานโจว
ที่ตั้งและอาณาเขต
มณฑลกานซู่มีพื้นที่ติดต่อดังนี้
ภูมิอากาศ
ฤดูกาลทั้ง 4 มีความแตกต่างอย่างชัดเจน คือ ฤดูหนาวหนาวเย็นและยาวนาน ฤดูใบไม้ผลิอุณหภูมิเปลี่ยนแปลงรวดเร็ว ฤดูร้อนช่วงสั้น ๆ อากาศเย็นสบาย ฤดูใบไม้ร่วงอากาศเย็นสบายแต่อุณหภูมิลดต่ำเร็ว อุณหภูมิเฉลี่ยตลอดปี 0-15 องศา
เศรษฐกิจ
ปี พ.ศ. 2546 มูลค่าจีดีพี เท่ากับ 130,106 ล้านหยวน เพิ่มขึ้น 10.1% จีดีพีต่อหัวคิดเป็น 4,984 หยวน อุตสาหกรรม อุตสาหกรรมหลักได้แก่ อุตสาหกรรมโลหะ เช่น ทอง
8 ขุนพลแห่งโอโรจิ
8 ขุนพลแห่งโอโรจิ หรือ ฮัคเคตสึชู (八傑集; Hakkesshu) เรียกอีกชื่อว่าตระกูลโอโรจิ คือนักสู้ 8 คนจากเกมเดอะคิงออฟไฟท์เตอร์ส ที่มีความเกี่ยวพันกับโอโรจิ แต่ละคนมีพลังอำนาจในการควบคุมพลังธรรมชาติแตกต่างกันออกไป ในกลุ่มนี้จะมีนักสู้อยู่ 4 คนที่มีพลังฝีมือสูงส่งที่สุด ได้รับการแต่งตั้งให้เป็น "4 ราชันย์เทวะแห่งโอโรจิ" ในกลุ่ม 8 ขุนพล ประกอบไปด้วย:
4 ราชันย์เทวะแห่งโอโรจิ
4 ราชันย์เทวะแห่งโอโรจิ (四天王; The Four Heavenly Kings of Orochi) คือ เหล่ายอดนักสู้ที่มีพลังฝีมือสูงที่สุดในกลุ่ม "8 ขุนพลแห่งโอโรจิ" ประกอบไปด้วย เกนิตส์, คริส, เชอร์มี่ และยาชิโร่ นานาคาเสะ
แหล่งข้อมูลอื่น
ザ・キング・オブ・ファイターズの登場人物
เดมิเซ็กชวล
เดมิเซ็กชวลลิตี (demisexuality) หรือ เดมิเซ็กชวล (demisexual) เป็นรสนิยมทางเพศในบุคคลที่ไม่มีประสบการณ์การดึงดูดทางเพศในชนิดปฐมภูมิ – อันเป็นชนิดของการดึงดูดที่อาศัยลักษณะที่สังเกตเห็นได้ทันที เช่น รูปร่างหน้าตาหรือกลิ่น และประสบได้ทันทีหลังจากพบครั้งแรก บุคคลที่เป็นเดมิเซ็กชวลสามารถมีประสบการณ์การดูดทางเพศเฉพาะในชนิดทุติยภูมิ – อันเป็นชนิดของการดึงดูดที่เกิดขึ้นหลังจากการพัฒนาความผูกพันทางอารมณ์ ระยะเวลาที่บุคคลที่เป็นเดมิเซ็กชวลจำเป็นต้องรู้จักบุคคลอื่นก่อนที่จะพัฒนาเป็นการดึงดูดทางเพศต่อบุคคลอื่นนั้นแตกต่างกันไปในแต่ละคน โดยทั่วไปแล้วเดมิเซ็กช่วลจัดอยู่ในสเปกตรัมของเอเซ็กชวล
เหยาเหยา
เหยาเหยา (瑤瑤; ) หรือ กัว ชูเหยา (郭書瑤) เกิดวันที่ 18 กรกฎาคม ค.ศ. 1990 เป็นทั้งนักร้อง, นักแสดง และพรีเซ็นเตอร์ชาวไต้หวัน เธอได้รับการโหวตทางอินเทอร์เน็ตให้เป็นหนึ่งในผู้มีหน้าอกที่สวยที่สุดในไต้หวัน โดยอยู่ในอันดับที่ 3 และเป็นบุคคลที่ได้รับความสนใจของวงการ เนื่องจากเธออยู่ติดอันดับหนึ่งในสาม ซึ่งเธอเองได้กล่าวถึงความประทับใจต่อรุ่นพี่ที่ติดอันดับอย่างเทียนซิน รวมถึงหลิน จื้อหลิง ทั้งนี้ เหยาเหยา ได้รับการจัดอันดับขึ้นนำนางแบบที่มีชื่อเสียงอย่างวิเวียน ซู ซึ่งอยู่ในอันดับที่ 4 เหยาเหยาเป็นที่สนใจของผู้ติดตามผลงาน นับตั้งแต่การเปิดตัวทางโทรทัศน์ตลอดจนสื่อเกมออนไลน์ เธอยังได้รับความนิยมจากการเข้าร่วมแสดงในฉากเพลงป็อป รวมถึงได้ออกผลงานเพลง และร่วมเล่นในมิวสิกวิดีโอมาแล้วเช่นกัน
ฮิลดอล์ฟ
YMT-05 ฮิลดอล์ฟ (ญี่ปุ่น:ヒルドルブ ;อังกฤษ:Hildolfr) เป็นหุ่นยนต์ของอาณาจักรซีอ้อนซึ่งมีบทบาทสำคัญในภาพยนตร์คอมพิวเตอร์กราฟิกส์ โมบิลสูทกันดั้มเอ็มเอสอิกลู : บันทึกลับสงครามหนึ่งปี  โดยเป็นหุ่นตัวเอกในตอนที่สอง 遠吠えは落日に染まった และได้รับการออกแบบโดยฮาจิเมะ คาโทกิ
เนื้อเรื่อง
ฮิลดอล์ฟเป็นหุ่นยนต์ที่เรียกว่า โมบิลแทงก์ ซึ่งเป็นอาวุธรูปแบบรถถังซึ่งพัฒนาด้วยเทคโนโลยีแบบเดียวกับโมบิลสูทและโมบิลอาเมอร์ที่ออกแบบมาเพื่อใช้ต่อสู้บนโลกโดยเฉพาะ เดิมทีนั้นโครงการฮิลดอล์ฟถูกซีอ้อนระงับไปในปี UC 0077 แต่ในช่วงสงครามหนึ่งปี เนื่องจากสถานการณ์ของการสู้รบบนโลกนั้นคืบหน้าน้อยมาก ฮิลดอล์ฟจึงถูกนำมาทดสอบอีกครั้งเพื่อผลทางจิตวิทยาให้แนวหน้าที่รบบนโลกมีกำลังใจมากขึ้น
ฮิลดอล์ฟนับเป็นรถถังที่มีความคล่องตัวสูงมากทั้งที่มีความยาวกว่า35เมตร ปืนใหญ่30ซม.ที่เป็นอาวุธหลักนั้นสามารถเลือกบรรจุกระสุนได้หลายแบบ ทั้งหัวระเบิดแบบต่างๆ, กระสุนลูกปรายต่อต้านอากาศยานและกระสุนเจาะเกราะแบบสลัดฝาครอบ ฮิลดอล์ฟติดตั้งเซนเซอร์แบบโมโนอายไว้เหมือนโมบิลสูทและมีเครื่องปล่อยควันสำหรับอำพรางตัว ลักษณะเด่นอีกประการของฮิลดอล์ฟก็คือสามารถยกส่วนป้อมปืนขึ้นได้ โดยจะมีลำตัวคล้ายกับโมบิลสูทและมีแขนซึ่งสามารถใช้อาวุธมือถืออย่างปืนกล105มม.ได้ ส่วนการต่อสู้ในระยะประชิดตัวจะมีมือตักขนาดใหญ่สำหรับใช้ฟาดศัตรู แม้ว่าพลังในการต่อสู้ในสภาพนี้จะสูงขึ้น แต่ห้องควบคุมที่ยกสูงขึ้นมานี้อาจถูกโจมตีได้
นักบินทดสอบของฮิลดอล์ฟก็คือร้อยตรี เดเมเซล ซอนเนน อดีตทหารปืนใหญ่ของซีอ้อน แต่เมื่อลงไปบนโลกเพื่อทดสอบนั้น ฐานสเบียงที่67ในทะเลทรายอริโซนาซึ่งเป็นจุดทดสอบฮิลดอล์ฟก็ถูกทำลายโดยหน่วยรบของเฟเดริโก ซวาเรียโน ซึ่งสามารถยึดซาคุทูว์มาได้ถึงหกเครื่อง ในที่สุด แม้ซอนเนนจะสามารถทำลายซาคุทูว์ทั้งหกเครื่องได้ แต่ตัวเองก็เสียชีวิตพร้อมกับฮิลดอล์ฟที่พังไปด้วย
108 ผู้ยิ่งใหญ่เขาเหลียงซาน
108 ผู้ยิ่งใหญ่เขาเหลียงซาน (All Men Are Brothers) เป็นละครโทรทัศน์ที่กล่าวถึงเรื่องราวของวรรณกรรมที่เป็น 1 ใน 4 สุดยอดวรรณกรรมจีน เรื่อง ซ้องกั๋ง ในประเทศมาเลเซีย จะออกอากาศช่อง 8TV นำแสดงโดย จาง ฮั่นอวี่, หลี่ จงฮั่น, หู ตง, หวง ไห่ผิง, เฉิน หลง, เจียง กังฉาน, เจ้า หู, เหยิน กวน, อัน อี่เซวียน ออกอากาศทางช่อง ช่อง 3 แฟมิลี ในประเทศไทย
เนื้อเรื่องย่อ
ในยุคเป่ยซ่งขุนนางกังฉินเรืองอำนาจ อาณาประชาราษฏร์ทุกข์ยากลำเค็ญ ภายในเขตซันตง มีซ่งเจียง หลินชง อู่ซง หลู่จื้อเซิน เป็นอาทิ ได้รวบรวมวีรบุรุษผู้กล้าซึ่งเปี่ยมด้วยคุณธรรมและความกล้าหาญ 108 คนลุกขึ้นกำจัดสิ่งชั่วร้ายแทนสวรรค์ ต่อสู้กับขุนนางที่ฉ้อราษฏร์บังหลวง งัดข้อกับอำนาจบาตรใหญ่ เพื่อความผาสุกของอาณาประชาราษฏร์  ต่อมา ภายใต้การนำของซ่งเจียง วีรบุรุษผู้กล้าแห่งเหลียงซาน ต่างก็เป็นที่ยอมรับ
วีรบุรุษแห่งเขาเหลียงซาน
(และอีกมากมาย)
เหตุเพลิงไหม้ในเซี่ยงไฮ้ พ.ศ. 2553
'''เหตุเพลิงไหม้ในเซี่ยงไฮ้ พ.ศ. 2553''' เป็นเหตุอัคคีภัยเกิดขึ้นวันที่ 15 พฤศจิกายน พ.ศ. 2553 เพลิงทำลายอาคารห้องชุดสูง 28 ชั้นในกรุงเซี่ยงไฮ้ ประเทศจีน คร่าชีวิตคน 58 คน และมีผู้บาดเจ็บมากกว่า 70 คน (แหล่งข่าวอย่างน้อยหนึ่งแหล่งรายงานผู้ได้รับบาดเจ็บมากกว่า 120 คน)
ในการสืบสวนภายใต้สภารัฐมนตรีสาธารณรัฐประชาชนจีนประกาศในวันที่ 16 พฤศจิกายน หลังเกิดเหตุหนึ่งวัน เพื่อระบุสาเหตุของเพลิงไหม้ เบื้องต้นนักสืบสวนสรุปว่าประกายไฟจากงานเชื่อมโลหะกำลังดำเนินอยู่บนตึก ดำเนินโดยช่างเชื่อมที่ไม่มีใบอนุญาต นั่งร้านติดประกายไฟทั่วทั้งตึก เป็นเหตุให้อาคารพังทลาย รัฐบาลตำหนิการรับจ้างที่ผิดกฎหมาย, และจำคุกผู้จัดการสี่คนจากบริษัทก่อสร้างหลายแห่ง โดยรวมแล้ว ผู้ที่มีส่วนให้เกิดเพลิงไหม้ถูกจับทั้งหมด 16 คน ในจำนวนนี้ผู้ต้องหาที่ว่าข้างช่างเชื่อมผิดกฎหมายด้วย
หลังเกิดเหตุหนึ่งสัปดาห์ เจ้าหน้าที่ประกาศแผนชดเชยแก่เหยื่อผู้ประสบภัยและครอบครัว เหตุอัคคีภัยครั้งนี้ยังทำให้รัฐบาลผ่านกฏข้อบังคับเกี่ยวกับอุตสาหกรรมก่อสร้างที่เข้มงวดยิ่งขึ้น รวมถึงเพิ่มระดับการตรวจตราการเกิดเพลิงไหม้ พลเมืองบางกลุ่มตำหนิรัฐบาลโดยกล่าวหาเรื่องการปิดบังการเผยแพร่ข่าว และให้การตอบสนองต่อเหตุเพลิงไหม้ไม่มากพอ
เพลิงไหม้
หนังสือพิมพ์ไชนายูทเดลีรายงานว่าผู้รับจ้างก่อสร้างกล่าวว่าสาเหตุของเพลิงไหม้คือประกายไฟจากงานเชื่อมโลหะที่ชั้น 20 ชิว จิงชู คนงานบนชั้น 18 กล่าวว่าประกายไฟจากงานเชื่อมโลหะมาจากอาคารอื่นและทำให้ไฟลุกไหม้นั่งร้าน หลังจากนั้นมีการพิสูจน์ว่าเพลิง "เกิดจากช่างเชื่อมที่ไม่มีใบอนุญาตใช้เครื่องมือไม่เหมาะสม" และช่างเชื่อมหลายคนถูกจับกุม
ซน กี-จ็อง
ซน กี-จ็อง (손기정, Sohn Kee-chung; ; 29 สิงหาคม ค.ศ. 1912 – 15 พฤศจิกายน ค.ศ. 2002) เป็นนักกีฬาโอลิมปิกและนักวิ่งทางไกล เขาเป็นชาวเกาหลีชาติพันธุ์ที่ได้รับเหรียญในกีฬาโอลิมปิกฤดูร้อนคนแรก โดยได้รับเหรียญทองในกีฬามาราธอนที่โอลิมปิกฤดูร้อน 1936 เขาเป็นชาวเกาหลี แต่ต้องแข่งขันในฐานะผู้แทนประเทศญี่ปุ่น เพราะ ณ​ ขณะนั้น ประเทศเกาหลีตกอยู่ภายใต้อาณานิคมของญี่ปุ่น โดยใช้ชื่อญี่ปุ่น คิเต ซง ซนตั้งสถิติการแข่งขันมาราธอนโอลิมปิกใหม่ที่เวลา 2 ชั่วโมง 29 นาที 19.2 วินาที
เขาได้รับหมวกคอรินเทียนที่สร้างขึ้นเมื่อ 8 ปีก่อนคริสต์ศตวรรษ จากการชนะการแข่งขันมาราธอน อย่างไรก็ตาม คณะกรรมการโอลิมปิกสากลเชื่อว่า การมอบรางวัลอันทรงคุณค่าแก่เขาอาจละเมิดกฎนักกีฬาสมัครเล่น หมวกคอรินเทียนถูกวางไว้ที่พิพิธภัณฑ์รัฐเบอร์ลินเป็นระยะเวลา 50 ปี จากนั้นจึงส่งมอบแก่ซนใน ค.ศ. 1986 ซนบริจาคหมวกให้พิพิธภัณฑ์แห่งชาติเกาหลีซึ่งเป็นสมบัติแห่งชาติลำดับที่ 904 และสมบัติแห่งชาติเกาหลีจากตะวันตกเพียงหนึ่งเดียว ในการแข่งขันมาราธอน ซน กี-จ็อง ค.ศ. 2006 มีแผนที่จะมอบหมวกจำลองเป็นรางวัลแก่ผู้ชนะ แต่พวกเขาได้รับโอกาสเพียงแค่สวมมันเท่านั้น
ซนใช้ชีวิตที่เหลือจากอาชีพของเขาที่ประเทศเกาหลีใต้โดยฝึกสอนนักวิ่งที่มีชื่อเสียงอย่าง ซู ยุน-บ็อก ผู้ชนะการแข่งขันบอสตันมาราธอน ค.ศ. 1947 ฮัม กี-ย็อง ผู้ชนะการแข่งขันเดียวกันใน ค.ศ. 1950 และ ฮวัง ย็อง-โจ ผู้ชนะเหรียญทองการแข่งขันมาราธอนโอลิมปิกฤดูร้อน 1992 ซึ่งซนเดินทางไปถึงบาร์เซโลนาเพื่อเข้าชมการแข่งขันของเขา ต่อมาซนเป็นประธานคณะกรรมการโอลิมปิกและกีฬาเกาหลี ที่โอลิมปิกฤดูร้อน 1988 ในกรุงโซล เขาได้รับเกียรติให้ถือเพลิงโอลิมปิกในสนามกีฬาระหว่างพิธีเปิดงาน
ซนเสียชีวิตเมื่อวันที่ 15 พฤศจิกายน ค.ศ. 2022 ด้วยอายุ 90 ปี จากปอดบวม ร่างของเขาฝังอยู่ที่สุสานแห่งชาติแทจ็อง สวนสาธารณะรำลึก ซน กี-จ็อง ถูกสร้างขึ้นในโซลเพื่อให้เกียรติแก่เขา หลังการเสียชีวิต เขาได้รับเหรียญราชอิสริยาภรณ์กีฬาชั้นประถมาภรณ์ (Grand Cordon)
จักรพรรดิมัคซีมีลีอานที่ 1 แห่งเม็กซิโก
จักรพรรดิมัคซีมีลีอานที่ 1 แห่งเม็กซิโก (Emperador Maximiliano I de México; Maximilian I, Kaiser von Mexiko) (พระนามเต็ม: แฟร์ดีนันท์ มัคซีมีลีอาน โยเซ็ฟ, Ferdinand Maximilian Joseph von Habsburg-Lorraine) ทรงเป็นอาร์ชดยุกแห่งออสเตรีย และทรงเป็นจักรพรรดิแห่งเม็กซิโก โดยทรงจัดตั้งคณะรัฐบาลของพระองค์เอง แต่หลายประเทศได้ปฏิเสธที่จะยอมรับการจัดตั้งคณะรัฐบาลของพระองค์ โดยเฉพาะสหรัฐ อันนำไปสู่การก่อรัฐประหาร และปฏิวัติการปกครอง นำโดยเบนิโต ฆัวเรซ ซึ่งต่อมาเป็นประธานาธิบดีคนแรกของเม็กซิโก การก่อรัฐประหารครั้งนี้ เป็นเหตุทำให้พระองค์ทรงต้องถูกประหารชีวิตโดยคณะรัฐประหารในเมืองเกเรตาโรในปี พ.ศ. 2410
พระราชประวัติ
จักรพรรดิมัคซีมีลีอาน เสด็จพระราชสมภพเมื่อวันที่ 6 กรกฎาคม พ.ศ. 2375 ณ พระราชวังเชินบรุนน์ กรุงเวียนนา ประเทศออสเตรีย พระองค์เป็นพระโอรส และพระบุตรองค์ที่ 2 ในอาร์ชดยุกฟรันซ์ คาร์ลแห่งออสเตรีย และพระชายา เจ้าหญิงโซฟีแห่งบาวาเรีย พระนามและพระราชอิสริยยศเดิมของพระองค์คือ ฮีสอิมพีเรียลแอนด์รอยัลไฮเนส แฟร์ดีนันท์ มัคซีมีลีอาน โยเซ็ฟ เจ้าชายอิมพีเรียลและอาร์ชดยุกแห่งออสเตรีย เจ้าชายแห่งฮังการีและโบฮีเมีย (His Imperial and Royal Highness Ferdinand Maximilian Joseph, Prince Imperial and Archduke of Austria, Prince Royal of Hungary and Bohemia)
เมื่อพระองค์ทรงพระเยาว์นั้น พระองค์ทรงมีความสนพระราชหฤทัยในด้านศิลปะ วิทยาศาสตร์ และพฤกษศาสตร์ เมื่อพระองค์ทรงเจริญพระชันษาขึ้น พระองค์ทรงเข้ารับการเตรียมทหาร โดยมีพลเรือเอก วิลเฮล์ม วอน เทเก็ตต์ฮอฟฟ์ เป็นผู้ควบคุมและผู้ให้คำปรึกษาแก่พระองค์ โดยพระองค์ทรงเข้าร่วมรบในสมรภูมิอิตาลี ในสงครามออสเตรีย-ปรัสเซียด้วย และนอกจากนี้ พระองค์ยังทรงมีความคิดริเริ่มในการปฏิรูปประชาธิปไตย โดยเมื่อเดือนกุมภาพันธ์ พ.ศ. 2400 พระองค์ทรงได้รับการสถาปนาเป็นอุปราชแห่งราชอาณาจักรลอมบาร์ดี-เวเนเทีย (Viceroy of the Kingdom of Lombardy-Venetia)